**MARTFŰ VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2015.(……)**

**önkormányzati rendelete**

**a települési támogatásról szóló 3/2015.(II.27) önkormányzati rendelet módosításáról**

Martfű Város Önkormányzatának Képviselő-testülete Magyarország Alaptörvénye 32. cikk. (2) bekezdésében foglalt feladatkörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 25. § (3) bekezdés b.) pontjában, 26. §-ában, 32. § (3) bekezdésében, 45. §-ában, 48. § (4) bekezdésében, 58/B. § (2) bekezdésében kapott felhatalmazás alapján a települési támogatásról szóló 3/2015. (II.27.) önkormányzati rendeletét az alábbiak szerint módosítja:

1. § Martfű Város Önkormányzata Képviselő-testületének a települési támogatásról szóló 3/2015.(II.27.) önkormányzati rendelete (továbbiakban: Rendelet) 3. §-a helyébe a következő rendelkezés lép:

3. § Az Önkormányzat Képviselő-testülete a szociális ösztöndíj, az eseti támogatás különös méltánylást érdemlő esetben történő megállapítása e rendeletben foglalt hatásköreinek gyakorlását az Egészségügyi, Foglalkoztatási és Szociális Bizottságra, a lakhatási támogatás, a gyógyszertámogatás, a temetési támogatás, a krízistámogatás, az eseti támogatás e §-ban foglalt kivétellel, és a köztemetés költségeinek megtérítése alóli mentesítés e rendeletben foglalt hatásköreinek gyakorlását a Polgármesterre ruházza át.

2. § A Rendelet 11 § (2) bekezdésének „és havi rendszeres gyógyszerköltsége az öregségi nyugdíj mindenkori legkisebb összegének”szövegrésze helyébe az „és havi rendszeres gyógyszerköltsége a család egy főre eső havi jövedelmének” szövegrész lép.

3. § A Rendelet 11. §-a a következő (6a) bekezdéssel egészül ki:

(6a) A gyógyszertámogatásra való jogosultság a kérelem benyújtása hónapjának első napjától kerül megállapításra.

4. § A Rendelet 16. §-a a következő (2a) bekezdéssel egészül ki:

(2a) Különös méltánylást érdemlő esetben (különösen nagy összegű kiadást jelentő betegség, gyógykezelés, káresemény) az Egészségügyi, Foglalkoztatási és Szociális Bizottság a (2) bekezdésben foglalt jogosultsági feltételektől eltérhet.

Záró rendelkezések

5. §. A rendelet kihirdetését követő napon lép hatályba, és hatályba lépését követő napon hatályát veszti.

Dr. Papp Antal Szász Éva

polgármester jegyző